CELEX: 62016CB0486
Language: sk
Date: 2019-07-03 00:00:00
Title: Vec C-486/16: Uznesenie Súdneho dvora (prvá komora) z 3. júla 2019 (návrh na začatie prejudiciálneho konania, ktorý podal Juzgado de Primera Instancia no6 de Alicante – Španielsko) – Bankia SA/Alfredo Sánchez Martínez, Sandra Sánchez Triviño (Návrh na začatie prejudiciálneho konania – Ochrana spotrebiteľov – Smernica 93/13/EHS – Články 6 a 7 – Nekalé podmienky v spotrebiteľských zmluvách – Podmienka týkajúca sa predčasnej splatnosti v zmluve o hypotekárnom úvere – Článok 99 Rokovacieho poriadku Súdneho dvora – Otázka, ktorá sa zhoduje s otázkou, o ktorej už Súdny dvor rozhodoval, alebo na ktorú možno odpoveď jasne vyvodiť z judikatúry – Právomoci vnútroštátneho súdu pri existencii podmienky považovanej za „nekalú“ – Nahradenie nekalej podmienky ustanovením vnútroštátneho práva – Zásada efektivity – Zásada procesnej autonómie)

20.1.2020   
            
            
               SK
            
            
               Úradný vestník Európskej únie
            
            
               C 19/4
            
         
      Uznesenie Súdneho dvora (prvá komora) z 3. júla 2019 (návrh na začatie prejudiciálneho konania, ktorý podal Juzgado de Primera Instancia no6 de Alicante – Španielsko) – Bankia SA/Alfredo Sánchez Martínez, Sandra Sánchez Triviño
      (Vec C-486/16) (1)
      
      (Návrh na začatie prejudiciálneho konania - Ochrana spotrebiteľov - Smernica 93/13/EHS - Články 6 a 7 - Nekalé podmienky v spotrebiteľských zmluvách - Podmienka týkajúca sa predčasnej splatnosti v zmluve o hypotekárnom úvere - Článok 99 Rokovacieho poriadku Súdneho dvora - Otázka, ktorá sa zhoduje s otázkou, o ktorej už Súdny dvor rozhodoval, alebo na ktorú možno odpoveď jasne vyvodiť z judikatúry - Právomoci vnútroštátneho súdu pri existencii podmienky považovanej za „nekalú“ - Nahradenie nekalej podmienky ustanovením vnútroštátneho práva - Zásada efektivity - Zásada procesnej autonómie)
      (2020/C 19/04)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Juzgado de Primera Instancia no 6 de Alicante
      
         Účastníci konania
      
      
         Žalobkyňa: Bankia SA
      
         Žalovaný: Alfredo Sánchez Martínez, Sandra Sánchez Triviño
      
         Výrok
      
      Článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách a zásada efektivity sa majú za takých okolností, o aké ide vo veci samej, vykladať v tom zmysle, že nebránia tomu, aby vnútroštátny prvostupňový súd bol viazaný rozsudkom odvolacieho súdu, ktorým sa nariaďuje začatie výkonu rozhodnutia s ohľadom na závažnosť nesplnenia povinností spotrebiteľa vyplývajúcich zo zmluvy o hypotekárnom úvere, hoci táto zmluva obsahuje podmienku vyhlásenú za nekalú v predchádzajúcom rozsudku, ktorý nadobudol právoplatnosť, ale vo vnútroštátnom práve nemá právnu silu rozhodnutej veci.
      
         (1)  Ú. v. EÚ C 441, 28.11.2016.